Gunstein Bakke

Gunstein Bakke (født 30. mars 1968 i Bygland) er en norsk forfatter, lyriker og oversetter. 

Han er cand.mag. fra Universitetet i Oslo i fransk, idéhistorie og litteraturvitenskap. Han utgir bøker både på bokmål og på nynorsk. 

Da Bakke i 2007 ble tildelt Bokhandelens forfatterstipend på 60 000 kroner beskrev forfatterforeningens litterære råd ham som et sjeldent litterært talent, en avansert og underholdende forfatter som utmerket seg i at han på en intelligent og morsom måte forente norsk tradisjon med en moderne stil.

Romanen Maud og Aud. Ein roman om trafikk (2011) ble nominert til Melsom-prisen, Brageprisen, P2-lytternes romanpris, årets beste nynorskbok i avisen Dag og Tid og Sørlandets litteraturpris. I forbindelse med Brageprisnominasjonen skrev Dagbladets anmelder Trygve Riiser Gundersen blant annet følgende: Nominasjonen er en stor seier — for Brageprisen.<...> Da er det desto mer flott at Bragepris-juryen har turt å nominere en roman som har fått minimalt med oppmerksomhet så langt — en bok full av feil og skjevheter, men også med et ambisjonsnivå og en svimlende kvalitet i prosaen som får det meste annen norsk skjønnlitteratur til å se nokså flau ut.Bakke ble tildelt Melsom-prisen og juryen ga da denne begrunnelsen:Melsomprisvinnaren 2011 tar lesaren med inn på velkjente, men òg uoversiktlige vegar. For her er vegen ikkje berre målet, men òg sjølve åstaden. Vegen er romanens estetikk. Vegen er romanens språk, med bratte kurver, uventa dumpar, mørke avstikkarar. Gunstein Bakkes roman ''Maud og Aud'' har undertittelen: Ein roman om trafikkRomanen fikk europeisk oppmerksomhet i 2012 da Bakke mottok EUs litteraturpris under en seremoni i Brüssel som en av tolv forfattere og er oversatt til en rekke språk, bl.a. tysk og tsjekkisk.

Utgivelsen av Havende i 2016 ble nominert til Kritikerprisen, P2-lytternes romanpris og Sørlandets litteraturpris. I sin anmeldelse i Aftenposten skrev Kjetil Røed:Havende treffer noe grunnleggende i meg, noe jeg ikke blir ferdig med så lett, fordi de uvanlige bildene setter i gang refleksjoner uten punktum. Bakke berører noe fundamentalt med språket, noe dypt fascinerende [...] For en bok.Anne Cathrine Straume i NRK skrev om samme utgivelse:Hadde jeg ikke vært redd for lettvinte ordspill, skulle jeg sagt at dette er en roman som slår deg i bakken. [...] Noe av magien ved denne romanen er å oppdage sammenhengene, litt etter litt, ettersom Gunstein Bakke nesten motvillig trekker til side slør for slør. [...] Forbindelseslinjene mellom de ulike tekstbitene, den løpende undersøkelsen i et språk som spinner stadig nye referanser gjør meg svimmel. Og sterkt sanselig berørt. «Havende» er en stor litterær prestasjon.Siden 2017 har Bakke deltatt i danseforestillingen Forfatterbevegelsen under ledelse av koreograf Marie Bergby Handeland. I 2018 ble den belønnet med Kritikerprisen for beste danseforestilling.

Bibliografi

Romaner 
 2000 – Kontoret – roman; Gyldendal forlag: ISBN 82-05-27568-8
 2005 – Den indre olding – roman; Gyldendal forlag: ISBN 82-05-34755-7
 2011 – Maud og Aud: ein roman om trafikk – roman; Forlaget Oktober: ISBN 978-82-495-0864-8
 2016 – Havende – roman; Forlaget Oktober: ISBN 978-82-495-1751-0

Poesi 
 2012 – Murskueteknikkane – dikt; Forlaget Oktober: ISBN 978-82-495-0926-3
 2012 – Bok av tre – dikt; H//O//F: ISBN 978-82-998-5979-0
 2018 – Håndbok dikt; Forlaget Oktober: ISBN 978 82 495 1981 1

Oversettelser 
2008 – Alle med lunger kopla saman av Juliana Spahr – gjendiktning sammen med Ingrid Storholmen; Samlaget: ISBN 978-82-521-7173-0
 2009 – Det er en sang, det er en sang av Maḥmūd Darwīsh – gjendiktning sammen med Wael Philip Gallab; Gyldendal forlag: ISBN 978-82-05-39546-6
2012 – Polyfem forvandla og Meisteren Ma av Willy Kyrklund – gjendiktning; Samlaget: ISBN 978-82-521-7767-1
 2012 – Skake av Carolyn D. Wright – gjendiktning; Samlaget: ISBN 978-82-521-8006-0
2014 – Bruken av gjedde av Markus Lantto – oversettelse; Samlaget: ISBN 9788252184686
2015 – Komedien I av Stig Larsson – oversettelse; Pelikanen Forlag: ISBN 978-82-93237-43-3
2015 – Notatbok frå ein barndom av Norah Lange – oversettelse; Samlaget: ISBN 978-82-52178-03-6
2016 – Incognito av Nick Payne – oversettelse; Det Norske Teatret
2016 – Herr Marmelade av Noah Haidle – oversettelse; Det Norske Teatret
2017 – Mørker mørke mørkt krystallar av Ann Jäderlund – gjendiktning sammen med Gunnar Wærness; Samlaget: ISBN 9788252192247
2017 – Nattedis av Noah Haidle – oversettelse; Det Norske Teatret (original tittel: Smokefall)
2017 – Sjå han sykle av Markus Lantto – oversettelse; Samlaget: ISBN 9788252193138
2018 – Kairos av Andrzej Tichy – oversettelse; Samlaget: ISBN 9788252193602
2019 – Oslo av J. T. Rogers – oversettelse; Det Norske Teatret
2019 – Openberringa av Mattias Andersson – oversettelse; Det Norske Teatret

Annet 
 2005-2007 – Stemmehøyrarane 1-3 fremført i Trondheim produsert av Propellen Teater – drama
 2011 – Respons 22/7 – antologi om terrorhandlingene 22. juli, red. sammen med Eirik Ingebrigtsen; Forlaget Oktober: ISBN 978-82-495-0916-4

Priser og nominasjoner 

 2007 – tildelt Bokhandelens forfatterstipend

 2008 – nominert til Kritikerprisen for beste oversettelse for gjendiktningen av Alle med lunger kopla saman av Juliana Spahr
 2011 – tildelt Melsom-prisen for Maud og Aud
 2011 – nominert til Brageprisen for Maud og Aud
 2011 – nominert til P2-lytternes romanpris for Maud og Aud
 2011 – nominert til Sørlandets litteraturpris for Maud og Aud
 2011 – nominert til årets beste nynorskbok i avisen Dag og Tid for Maud og Aud
 2012 – tildelt European Union Prize for Literature for Maud og Aud
2016 – nominert til Kritikerprisen for Havende
2016 – nominert til P2-lytternes romanpris for Havende
2016 – nominert til Sørlandets litteraturpris for Havende

Referanser

Eksterne lenker 
 Om Gunstein Bakke på Gyldendal forlags sider (Besøkt 26. januar 2014)
Om Gunstein Bakke på Forlaget Oktobers sider (besøkt 18. oktober 2019)

Norske forfattere
Norske lyrikere
Norske oversettere
Personer fra Bygland kommune